́косъ: ̂щая въ мі́рѣ преѡби́дѣвъ, премі̂рная и нетлѣ̂нная селє́нія, ѻ́ч҃е бг҃ому́дре, стяжа́лъ єсѝ, и незави́стными дармѝ ѿ вседержи́тельныя десни́цы по числу̀ добродѣ́телей ѡбогати́вся, и вѣнце́мъ по́чести я́кѡ побѣди́тельвѣнча́вся, чудесы̀ всѣ́хъ ѡбогаща́еши, пою́щихъ тѝ си́це: ра́дуйся, бг҃облаже́нне се́ргіе: ра́дуйся, и́же пре́жде рожде́нія твоегѡ̀ трикра́ты проглаше́ніемъ просла́вивый ст҃у́ю тро̑цу: ра́дуйся, я́кѡ ѿ младе́нства твоегѡ̀ избра́нный сосу́дъ бы́въ прест҃о́му дх҃у: ра́дуйся, мірску́ю красоту̀ и сла́ву я́кѡ уме́ты вмѣни́лъ єсѝ: ра́дуйся, я́кѡ всели́выйся въ пусты́ню: ра́дуйся, я́кѡ гра́дъ сію̀ сотвори́лъ єсѝ: ра́дуйся, я́кѡ въ не́й хра́мъ прече́стенъ въ похвалу̀ ст҃ы́я тро̑цы воздви́гнувый: ра́дуйся, я́кѡ сла́вну и превели́ку ѻби́тель въ сла́ву бж҃ію созда́лъ єсѝ: ра́дуйся, я́кѡ въ не́й мно́жєства мона́шествующихъ собра́въ, гдс̑еви приве́лъ єсѝ: ра́дуйся, я́кѡ ми́лостивагѡ посѣще́нія бг҃ома́тере сподо́бился єсѝ, то́й бо во пло́ти я́кѡ а́гг҃лъ послужи́въ: ра́дуйся, я́кѡ гдс̑еви мо́лишися ѡ чту́щихъ ѡбрѣ́теніе честны́хъ моще́й твои́хъ: ра́дуйся, наро́ду на́шему ѻру́жіе спасе́нія, и побѣди́тель на врагѝ, єго́же соблюда́й вы́ну здра́ва и ве́села, да всѝ твоѐ ѡбрѣ́теніе свѣ́тлѡ пра́зднуемъ, ра́достнѡ вопію́ще: ра́дуйся, се́ргіе бг҃ому́дре